open-index/open-wikipedia-markdown huggingface dataset:
Kerjäläisveljestö

**Kerjäläisveljestö** on kristillinen munkkikunta, jonka jäsenet elävät tarkoituksellisesti köyhyydessä.

Ensimmäiset kerjäläisveljestöt perustettiin keskiajan Ranskassa 1200-luvun alussa. Vanhin niistä on dominikaaniveljestö, jonka perusti Dominicus Guzmánilainen vuonna 1215 Toulousessa. Dominikaaneihin kuuluvien pappien tarkoituksena oli vakuuttaa kirkon rikkautta arvostelevat harhaoppiset elämällä yhtä askeettisesti kuin nämä, mutta opettamalla kuin katolinen kirkko. Dominikaanit luopuivat omaisuudestaan ja elivät ihmisten antamien almujen varassa. Veljestö pyrki antamaan jäsenilleen hyvän koulutuksen, ja siitä tulikin pian Euroopan oppinein yhteisö. Toinen merkittävä kerjäläisveljestö oli fransiskaanit, jotka eivät omistaneet mitään vaan elivät ruokapalkalla tekemästään työstä tai ihmisten antamista lahjoista. Dominikaanien ja fransiskaanien jälkeen syntyneitä merkittäviä kerjäläisveljestöjä ovat augustinolaiset ja karmeliitat.

Kerjäläisveljestöt toivottivat luostarielämään tervetulleiksi myös köyhät, joiden oli aikaisemmin ollut vaikea päästä luostareihin. Kerjäläisveljien saarnat olivat kansanomaisia ja mieleenpainuvia, ja maallikot saivat niistä usein uskonnollisia tarpeitaan tyydyttäviä vastauksia.

Paavi antoi kerjäläisveljestöille etuoikeuden saarnata kaikkialla ja antaa synninpäästön. Tämä suututti kuitenkin papiston, joka pelkäsi menettävänsä etuoikeutensa ja tulonsa, ja seurasi vuosisatoja kestänyt kiista.

## Lähteet
Karachin satama

**Karachin satama** ( tai *Karachi Port*; UN/LOCODE: PK KHI) on Pakistanin Karachin kaupungin lounaisosassa, Arabianmeren pohjoisrannalla toimiva suuri satama. 

Karachin satama on Amerikan satamaviranomaisten yhdistyksen (AAPA) tilaston mukaan kokonaisrahtimäärältään (2016: 52,5 milj. t) ja konttiliikenteeltään (2016: 1,96 milj. TEU) Pakistanin suurin satama. Se lukeutuu maailman sadan suurimman rahti- ja konttisataman joukkoon. Tilastokaudella 2017-18 sekä rahti- että konttimäärät kasvoivat hieman: 54,7 miljoonaan tonniin ja 2,25 miljoonaan TEU:hun.

Karachi mainitaan kirjallisissa lähteissä satamapaikkana ensimmäisen kerran vuonna 1558. Tätä aiemmissa lähteissä paikkakunnasta käytetään muita nimiä.


File:Karachi Transport Network.png|thumb|Karachin kartta, jonka lounaisosassa näkyy Karachin sataman sijainti.
File:Karachi ali 2010008 lrg.jpg|Karachi satelliitista, satama-alue sijaitsee kuvan vasemmassa laidassa.
File:Karachi,_Pakistan_by_Planet_Labs.jpg|Osa Karachin satamaa näkyy kuvan vasemmassa alakulmassa.
File:Port Of Karachi - panoramio - imzeeshankhan.jpg|Viipale satamaa ilmakuvassa.
File:Freightliner at the Karachi dock.jpg|King Douglas-tankkeri Karachin satamassa.
File:Pakistan destroyer Nazim (156) at the Karachi dockyard, circa in 1999.jpg|Pakistanin laivaston hävittäjä Nazim (kuva noin vuodelta 1999).

## Katso myös
* Qasimin satama, Pakistanin 2. suurin satama, sijaitsee Karachin itäosassa

## Lähteet

## Aiheesta muualla

*Karachi (Port), Pakistan (PAK)  (marinetraffic.com)
Wallenbergin pihvi

**Wallenbergin pihvi** on ruotsalainen ruokalaji. Se on eräänlainen jauhelihapihvi, joka valmistetaan vasikan jauhelihasta, kermasta, munankeltuaisesta, mausteista ja korppujauhosta. Perinteisesti se paistetaan erittäin kevyesti: sisuksen on oltava erittäin vaalea ja pinnankin vain kevyesti ruskistunut. Wallenbergin pihvi perinteisesti perunamuusin, puolukoiden ja herneiden kera.

Pihvi on nimetty pankkiiri Marcus Wallenbergin vaimon Amalia Wallenbergin mukaan, jonka isä oli lääkäri ja keittokirjailija Charles Emil Hagdahl.

## Lähteet

## Aiheesta muualla
* Resepti ja taustatietoa HK:n sivuilla
Akuutti sydänpussitulehdus

**Akuutti sydänpussitulehdus** johtuu yleensä virusinfektiosta, harvoin bakteerista. Myös muita syitä esiintyy, erityisesti vanhemmilla ihmisillä. Se todetaan perikardiaalisen rintakivun, sydänpussin hankausäänen, uusien EKG-muutosten tai uuden sydänpussieffuusion perusteella. Hoitona on tulehduskipulääke, esimerkiksi ibuprofeeni. Siihen liitetään myös taudin uusiutumista ehkäisevä pitempikestoinen kolkisiinikuuri. Nelisen prosenttia rintakivun vuoksi tehtävistä ensiapukäynneistä johtuu akuutista sydänpussitulehduksesta.

Akuutin sydänpussitulehduksen oire on terävä tai repivä rintakipu, joka helpottaa istuessa. Kipu voi myös muistuttaa sydäninfarktia tai olla epämääräisempää.

## Lähteet
Kelly Craft

**Kelly Knight Craft** (s. 24. helmikuuta 1962 Lexington, Kentucky, Yhdysvallat) on yhdysvaltalainen diplomaatti. Hän toimi vuosina 2019–2021 Yhdysvaltojen YK-suurlähettiläänä.

## Tausta ja yksityiselämä
Kelly Craftin (o.s. **Guilfoil**) vanhemmat ovat Bobby ja Sherry Dale Guilfoil. Isä oli ammatiltaan eläinlääkäri ja toimi aktiivisesti demokraateissa. Craft on opiskellut Kentuckyn yliopistossa, josta hän valmistui kandidaatiksi vuonna 1984. Sittemmin hän perusti konsulttifirman.. 

Ennen nykyistä avioliittoaan Craft on ollut naimisissa kahdesti. Hänen nykyinen miehensä, Joe Craft, on yhdysvaltalaisen hiilialan yrityksen toimitusjohtaja. Pari kannattaa aktiivisesti republikaaneja..  

## Poliittinen ura
### Kanadan suurlähettiäänä
Donald Trump nimitti Craftin Yhdysvaltain Kanadan suurlähettilääksi vuonna 2017. Hän oli ensimmäinen virkaan nimitetty nainen.. 

Viisitoista kuukautta kestäneen virkakautensa aikana Craft teki 128 lentoa kotikaupunkiinsa Lexingtoniin. Tämä herätti kysymyksiä siitä, olivatko ne henkilökohtaisia matkoja.. Yhteensä Craft oli yli puolet virkakaudestaan jossain muualla kuin komennuspaikallaan Ottawassa.

### Yhdistyneiden kansakuntien suurlähettiläänä
Craft on toiminut maansa YK-lähettiläänä sen jälkeen, kun Nikki Haleyn jätti tehtävän. Alun perin tehtävään valittu Heather Nauert "perhesyihin" vedoten perui tarjouksen ottaa tehtävä vastaan, johon hänellä oli jo Donald Trumpin siunaus.

## Lähteet

## Aiheesta muualla
Pohjolan Rautatiet

**Pohjolan Rautatiet oy** on selvitystilaan asetettu Suomen valtion omistama raideyhtiö. 

Valtioneuvosto perusti yhtiön liikenne- ja viestintäministeriön esityksestä helmikuussa 2019 työnimellä *Oy Suomen Rata Ab* toimimaan rautateiden henkilöliikenteen kilpailuttajana sekä tulevien ratahankkeiden koordinaatiotahona.. Valtio alkupääomitti yhtiötä siirtämällä sen omistukseen kaikkiaan noin 1,2 miljoonaa Nesteen osaketta, jotka Pohjolan Rautatiet tiedotti maaliskuussa 2019 myyneensä eteenpäin noin 105 miljoonalla eurolla yhdysvaltalaispankki Morgan Stanleyn kautta.

Vuoden 2020 aikana Tampereen ja Turun suuntien ratahankkeet siirtyivät Pohjolan Rautateiden alaisuudesta omien hankeyhtiöidensä alle. Vuoden 2021 alussa rautateiden henkilöliikenteen järjestämisperiaate muuttui yksinoikeusjärjestelysta o*pen access*–malliseksi. Saman vuoden syksyllä valtio ja kunnat päättivät perustaa Kouvolan suunnan ratahankkeen edistämiseksi Itärata oy:n, minkä myötä Pohjolan Rautateille ei jäänyt liiketoimintaa eikä tarkoitusta.

Lokakuussa 2021 valtioneuvosto hyväksyi esityksen yhtiön asettamisesta selvitystilaan ja suunnitelman sen hallitusta alasajosta.

## Lähteet
Taavi Kahra

**Taavi Auvo Kahra** (30. joulukuuta 1881 Laihia – 5. heinäkuuta 1971 Helsinki) oli opettaja, toimittaja ja kirjastonjohtaja.

## Henkilöhistoria
Taavi Kahran vanhemmat olivat opettaja Kaarlo Henrik Kahra ja Elisabeth Oxelstén ja puoliso vuodesta 1917 Aili Elisabeth Snellman. Kahra tuli ylioppilaaksi 1902 ja valmistui filosofian kandidaatiksi 1908. Hän toimi opettajana 1909–1918 Oulun lyseossa ja oppikouluissa Kuopiossa. *[[Tornion Laakso|Tornion Laakson]]* ja *[[Perä-Pohjolainen|Perä-Pohjolaisen]]* toimittaja hän oli 1913 ja 1916 sekä *[[Savo (sanomalehti)|Savon]]* toimittaja 1918 ja 1919. Kuopion rahatoimikamarin sihteeri Kahra oli 1920–1928 ja Kuopion kaupunginkirjaston johtaja 1930–1947. Kahra toimi myös musiikkikriitikkona, sovitti yksin- ja kuorolauluja ja toimi jääkärivärvärinä 1916–1917, hoitaen Kemin etappia.

## Julkaisuja
* *Toivalan–Sysmäjärven rata*, 1930
* *Viitasaaren–Kuopion rata*, 1931
* *Kuopion kaupungin taloushallinnon historia 1877–1928: 1*, 1932
* *Kuopion seudut kirjallisuudessa kuvattuina*, 1953, julkaisussa *Aarni* 9 (1953), ss. 21–34
* *Kuopion kaupungin taloushallinnon historia 1877–1928: 2*, 1956

## Lähteet
Chattogramin satama

**Chattogramin satama** (; UN/LOCODE: BD CGP; Chattogram), joka tunnettiin kevääseen 2018 asti **Chittagongin satamana** (), on Bangladeshin Chattogramin kaupungissa, Bengalinlahden koillisrannan lähellä toimiva suuri satama.  

Yli 90 prosenttia Bangladeshin ulkomaankaupasta kulkee Chattogramin (Chittagongin) sataman kautta. Amerikan satamaviranomaisten yhdistyksen (AAPA) tilaston mukaan Chattogram on kokonaisrahtimäärältään (2016: 77,3 milj. t) ja konttiliikenteeltään (2,35 milj. TEU) Intian valtameren Bengalinlahden suurimpia satamia. Se lukeutuu myös maailman sadan suurimman rahti- ja konttisataman joukkoon. Rahdin määrä on ollut kasvussa: toimintavuonna 2017-2018 sataman kautta tuotiin 78,05 miljoonaa tonnia ja vietiin 7,00 miljoonaa tonnia rahtia.  Konttiliikennettä oli samana vuonna yhteensä 2,7 miljoonaa TEU tai 25,97 milj. rahtitonnia. 

Chattogramissa on ollut satama jo neljänneltä vuosisadalta eaa. Satama on toiminut nykyisellä paikallaan Karnafulijoen läntisellä rannalla vuodesta 1887. Nykyisellään laiturit sijaitsevat pääosin 8-16 kilometriä joensuusta sisämaahan päin.


File:Dutch VOC ships in Chittagong or Arakan.jpg|Hollannin Itä-Intian kauppakomppanian alus saapumassa Chattogramiin vuonna 1702.
File:Port Building 02.JPG|Satamahallinnon rakennus.
File:PORT CTG TAZMEEM.JPG|Pienehkö konttialus Chattogramin satamassa.
File:Chittagong Port Area 09.jpg|Konttisataman kenttää.
File:Al Kuzaimah (Foreign Cargo Ship).JPG|Öljytankkeri Al Kuzaimah Chattogramin sataman laiturissa.
File:Chittagong Port Channel 005.JPG|Chattogramin satamaan johtava Karnafulijoen suun seutu on monien alusten ankkuroinin ja odotteluun käyttämää seutua. 

## Lähteet

## Aiheesta muualla

*Chittagong (Port), Pakistan (PA)  (marinetraffic.com)
*Port name changes from Chittagong to Chattogram (2018)  (ozean.ch)
Fakhruddin Ahmed

**Fakhruddin Ahmed**  (s. 1. toukokuuta 1940) on bangladeshilainen taloustieteilijä, joka toimi maansa pääministerinä virkamieshallituksen johdossa 12. tammikuuta 2007 – 6. tammikuuta 2009.

Ahmed on opiskellut Dhakassa ja Yhdysvalloissa, väitellyt taloustieteen tohtoriksi Princetonin yliopistosta vuonna 1975. Palattuaan Bangladeshiin hän aloitti työnsä maan valtiovarainministeriössä. Hän työskenteli Maailmanpankissa yli kahdenkymmenen vuoden ajan alkaen vuodesta 1978. Vuonna 2001 hän siirtyi maansa keskuspankin johtoon.

Vuoden 2007 kriisin aikana hänet valittiin virkamieshallituksen johtoon. Oppositio oli syyttänyt hallitusta yrityksistä manipuloida vaalituloksia, ja yli 40 henkeä oli kuollut levottomuuksissa.

Armeija tuki Ahmedin väliaikaishallitusta. Hän ilmoitti suhtautuvansa korruptioon vakavasti ja vievänsä oikeuteen kaikki siitä epäillyt, asemasta riippumatta. Kansainvälinen yhteisö tervehti Ahmedin hallitusta aluksi ilolla, sillä sen toivottin rauhoittavan maan tilannetta, mutta myöhemmin tulkittiin sen vitkuttelevan uusien vaalien järjestämisessä.

## Lähteet
ITHF

**ITHF** on lyhenne, joka voi tarkoittaa seuraavia:

* ITHF, pöytäjääkiekon kansainvälinen katto-organisaatio
* ITHF, International Tennis Hall of Fame
Mizanur Rahman Chowdhury

**Mizanur Rahman Chowdhury**  (19. lokakuuta 1928 – 2. helmikuuta 2006) oli bangladeshilainen poliitikko, joka toimi maansa pääministerinä 1986–1988. Hän tuli mukaan politiikkaan opiskelijapolitiikan kautta vuonna 1944, ja osallistui aktiivisesti Bangladeshin itsenäisyyssotaan vuonna 1971. Hänestä tuli itsenäisen Bangladeshin ensimmäisen hallituksen viestintäministeri. 

Chowdhury kuoli vuonna 2006 Dhakassa.

## Lähteet
Desmodema

**Desmodema** on viikatekalojen (Trachipteridae) heimoon kuuluva kalasuku. Suvun kuvasivat Vladimir Walters ja John Edgar Fitch vuonna 1960.

## Lajit
Sukuun kuuluu FishBasen mukaan ainoastaan seuraavat kaksi lajia:

* *[[Desmodema lorum]]*
* Purjeviikatekala (*Desmodema polystictum*)

## Lähteet
Jacques Laigneau de Langellerie

**Jacques Laigneau de Langellerie** (17. huhtikuuta 1747 La Flèche, Sarthe, Ranska – 14. lokakuuta 1794 Angers, Maine-et-Loire, Ranska) oli pappi Ranskan Angersin hiippakunnasta ja marttyyri Ranskan vallankumouksen vainoissa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 14. lokakuuta.

## Lähteet
Taivaslaulu

**Taivaslaulu** on suomalaiskirjailija Pauliina Rauhalan vuonna 2013 julkaistu romaani. Se oli Rauhalan esikoisteos, ja hän voitti sillä Vuoden kristillinen kirja -palkinnon 2013 sekä Kiitos kirjasta -mitalin vuonna 2014. Kirja on Gummeruksen kustantama.

Kirja sijoittuu vanhoillislestadiolaisuusliikkeen uskonyhteisön ja siitä irtautumisen kuvaamiseen.

## Lähteet

## Aiheesta muualla

* Helsingin Sanomien kirja-arvostelu
Luettelo Euroopan maista asukasluvun mukaan

Tämä on luettelo Euroopan maista asukasluvun mukaan. 

 Maa jotka ulottuvat kahteen maanosaan Aasiaan ja Eurooppaan.<br>
 Maat  jotka sijaitsevat kokonaan Aasiassa  mutta joita voidaan pitää Euroopan maina
SOS (Evelinan albumi)

**SOS** on suomalaisen laulajan ja lauluntekijän Evelinan toinen studioalbumi, joka julkaistiin 22. helmikuuta 2019. Levyn on tuottanut Henri ”MGI” Lanz. Evelina on luonnehtinut albumia ”aidommaksi” ja ”rohkeammaksi” kokonaisuudeksi, kuin hänen debyyttialbuminsa *[[24K]]*. *SOS* ehti jo ennen julkaisuaan myydä tuplaplatinaa, kun sen singlejä oli striimattu riittävästi. Levy nousi julkaisuviikollaan Suomen virallisen albumilistan toiselle sijalle ja fyysisen albumilistan sijalle neljä.

Albumilta julkaistiin seitsemän singleä, muun muassa ”Kylmii väreitä”, ”Tornado” ja ”Sun vika”, jotka sijoittuivat Suomen eri listojen kärkipaikoille.

## Kappaleet

## Tekijät
* Evelina – laulu
* MGI – tuotanto
* Kashwell – tuotanto (2, 4, 6, 7, 10, 12, 13)
* Lowkeys – tuotanto (1, 7)
* #33 – tuotanto (11)

## Lähteet
Ataur Rahman Khan

** Ataur Rahman Khan**  (1. heinäkuuta 1907 – 7. joulukuuta 1991) oli bangladeshilainen lakimies ja poliitikko, joka toimi maansa pääministerinä 1984–1986. 

Khan syntyi Balian kylässä Dhakan alueella, ja ehti osallistua politiikkaan niin brittien, Pakistanin kuin itsenäisen Bangladeshinkin valtakaudella. Hän liittyi Muslimiliittoona vuonna 1944 ja nousi sen Dhakan alueen varapresidentiksi. Hän oli myös Awamiliiton varapuheenjohtaja, kun se oli Pakistanin suurin oppositiopuolue vuonna 1949. Vuonna 1955 hänet valittiin Pakistanin perustuslakia säätävään kansalliskokoukseen, ja vuonna 1973 itsenäisen Bangladeshin parlamenttiin. 

## Lähteet
Shah Azizur Rahman

** Shah Azizur Rahman**  (23. marraskuuta 1925 – 1. syyskuuta 1989) oli bangladeshilainen lakimies ja poliitikko, joka toimi maansa pääministerinä 1979–1982. 

Rahman oli aktiivinen politiikassa opiskeluajoistaan lähtien. Hänet valittiin Awamiliiton varapuheenjohtajaksi vuonna 1964, mutta erotettiin puolueesta vuonna 1970. Hän liittyi Ataur Rahman Khanin Jatiya-puolueeseen vuonna 1970, ja nousi sen varapuheenjohtajaksi. Muslimiliiton noustessa uudelleen 1976 Rahman siirtyi siihen, ja vuosina 1978 – 1985 hän oli Bangladesh Nationalist Party (BNP):n johtotehtävissä.

## Lähteet
Jani Rauhala (jääkiekkoilija)

**Jani Rauhala** (s. 20. tammikuuta 1999 Seinäjoki) on suomalainen jääkiekkomaalivahti, joka pelaa Latvian Optibet Hokeja Līgan HK Dinaburgassa.

## Ura
Rauhala on Vaasan Sportin kasvatti. Hän siirtyi kaudeksi 2016–2017 Kalevan Pallon B-nuoriin, jotka Rauhala torjui kauden päätteeksi Suomenmestaruuteen. Kaudella 2017–2018 hän toimi pääasiassa KalPan A-nuorten kakkosmaalivahtina Elmeri Metsävainiolle ja Rauhala pelasi 16 runkosarjaottelua. Hän ei saanut kuitenkaan pudotuspeleissä peliaikaa. Rauhala voitti kauden päätteeksi A-nuorten Suomenmestaruuden.

Kaudella 2018–2019 Rauhala nousi KalPan A-nuorten pääasialliseksi vastuunkantajaksi. Hän puki kauden aikana myös SM-liigaotteluihin, jossa Rauhala sai ensimmäiset ja kauden ainoaksi jääneet peliaikansa 22. helmikuuta 2019 vieraissa Rauman Lukkoa vastaan. Hän lähti otteluun KalPan kakkosmaalivahtina Denis Godlalle, kun Jonathan Iilahti oli loukkaantunut. KalPa vaihtoi Rauhalan maalilleen ajassa 58.22, kun joukkue kavensi ottelun ilman maalivahtia 4–3:een. Hän esiintyi KalPan maalilla 26 sekuntia, mutta Lukko ei laukonut kertaakaan Rauhalaa kohti. KalPa otti hänet pois maaliltaan ajassa 58.48 ja haki tasoitusta ottelun loppuun saakka, mutta ottelussa ei kuitenkaan syntynyt enää maaleja. Rauhala puki kauden aikana myös Mestis-joukkue Iisalmen Peli-Karhujen paidan lainalle yhteen otteluun.

Rauhala aloitti kauden 2019–2020 Yhdysvalloissa NCDC-yliopistosarjassa New Hampshire Junior Monarchsin joukkueessa, mutta marraskuussa 2019 hän siirtyi kuitenkin Latvian Optibet Hokeja Līgan HK Dinaburgaan.

## Tilastot

## Lähteet
*
*
*

### Viitteet
Agoué

**Agoué** on kylä Monon departementin, Grand-Popon piirikunnan arrondissementti Beninissä. Vuonna 2013 siinä oli 18 029 asukasta. Kylä sijaitsee noin 13 kilometriä Grand-Popon "carrefourista" eli teiden risteyksestä länteen.  

## Historia
Agoué perustettiin Petit-Popossa (nyk. Aného, Togo) 1820-luvulla riehuneen sisällissodan seurauksena. Paikkakunnan englantilaiset ja hollantilaiset asutukset ottivat yhteen väkivaltaisesti, useita ihmisiä kuoli ja taloja tuhottiin. Yhteenottojen jatkuessa hollantilaisten osa kylästä oli lähes tuhottu ja sen johtaja jätti kaupungin perustaen seuraajineen uuden kylän rannikolle noin Grand-Popon ja Petit-Popon puoliväliin. 

1840-luvulla Agoué oli jaettu portugalilaiseen ja englantilaiseen kylään. Tulipalo tuhosi vuonna 1843 Thomas Huttonin palmuöljytehtaan. Sierra Leonesta muuttavia vapautettuja orjia alkoi tulla seudulle, ja ennen pitkää he muodostivat erään yhteisön Agouén portugalilaisessa osassa. Afrobrasilialaisten maahanmuuton takia Agouén väestö kasvoi voimakkaasti 1840-luvulta alkaen. Brasiliasta vapautettu orja Joaquin d'Almeida, joka oli alun perin Mahi ja joka kääntyi katolilaisuuteen, oli myös orjakappias, joka rakensi katolisen kappelin Agouéen vuoden 1845 tienoilla.   

Petit-Popon ja Agouén välillä käytiin jälleen sisällissota vuosina 1860-1866. Sen jälkeen brittien laivasto alkoi kontrolloida Orjarannikon orjakauppaa, joka oli myös Agouén kylän pääasiallinen elinkeino 1840-luvulla. Se oli erityisen vilkasta 1840-luvulla ja yhdisti kylän Ouidahiin, joka oli orjamarkkinan keskus. Korvaavaksi tuotteeksi suunniteltu palmuöljyn valmistus tuli vähitellen seudun suurimmaksi ansiolähteeksi. 

Euroopan siirtomaavaltojen kiistojen jälkeen Ranskan ja Saksan hallitukset sopivat vuonna 1885, että Saksalle kuuluisi Petit-Popo ja lännempänä oleva Porto Segura. Näistä muodostuivat keskukset Saksan siirtomaalle, *[[Togomaa|Togolandille]]*. Agoué ja Grand-Popo jäivät Ranskan omistukseen. Protektoraattien raja kulki Mono-joessa ja laguunissa, joten hiekkaisella, kapealla kannaksella sijaitsevan Angouén tuottoisat takamaat laguunista pohjoiseen jäivät rajan toiselle puolen. Erilaiset saksalaisten ja ranskalaisten määräämät verojärjestelyt aiheuttivat Agouén talouden perustan tuhoutumisen.

## Lähteet
Anand Gandhi

**Anand Gandhi** (alkujaan **Anand Modi**, s. 26. syyskuuta 1980 Mumbai) on intialainen yrittäjä, mediatuottaja, ohjaaja, käsikirjoittaja sekä innovaattori. Hän ohjannut useita elokuvia, kuten *[[Ship of Theseus]]* (2013) ja *[[An Insignificant Man]]* (2017).

## Lähteet
Ben Clymer

**Benjamin Andrew Clymer** (s. 11. huhtikuuta 1978 Bloomington) on uransa lopettanut yhdysvaltalainen jääkiekkoilija, joka pelasi urallaan NHL:n Tampa Bay Lightningissä ja Washington Capitalsissa.

## Ura
Clymer debytoi ammattilaistasolla vuonna 1995. Boston Bruins varasi hänet 27. pelaajana . Hän pelasi ensimmäisen kautensa NHL:ssä 1999–2000. Clymer lopetti pelaajauransa DEL-kauteen 2009–2010 pelattuaan 7 kautta NHL:ssä.

## Lähteet
Cyprinodon

**Cyprinodon** on hammaskillien (Cyprinodontidae) heimoon kuuluva kalasuku.

## Lajeja
FishBasen mukaan sukuun kuuluu 49 lajia. Alla on joitakin:

* Potosinkilli (*Cyprinodon alvarezi*)
* Valkopyrstökilli (*Cyprinodon beltrani*)
* Hämyraitakilli (*Cyprinodon bifasciatus*)
* Härkäkilli (*Cyprinodon bovinus*)
* Sokkelokilli (*Cyprinodon elegans*)
* Nevadankilli (*Cyprinodon nevadensis*)
* Tularosankilli (*Cyprinodon tularosa*)

## Lähteet
Viro 200

**Viro 200** () on liberaali virolainen puolue, joka perustettiin marraskuussa 2018. Puolueen puheenjohtaja on Lauri Hussar, jota edelsi vuosina 2018–2022 Kristina Kallas.

Riigikogun vaaleissa 2019 Viro 200 ajoi muun muassa yhteisiä kouluja viron- ja venäjänkielisille sekä esitti kansanedustajakausien rajaamista kahteen. Puolueen ehdokaslistalla vaaleissa oli asiantuntijoita yliopistoista, liike-elämästä ja luovilta aloilta. Viro 200:n tavoitteena oli päästä hallitukseen ja vaikuttaa sitä kautta päätöksentekoon, mutta oli kuitenkin epävarmaa ylittäisikö puolue viiden prosentin äänikynnyksen.

Lopulta puolue ei kyennyt ylittämään äänikynnystä Riigikoguun. Tämän jälkeen Viro 200 kuitenkin päätti puolueen osallistuvan saman vuoden europarlamenttivaaleihin sekä aloittavan valmistelun vuoden 2021 paikallisvaaleja varten.

Vuoden 2023 vaaleissa puolue onnistui saamaan 14 paikkaa riigikoguun.

## Vaalimenestys

## Lähteet

## Aiheesta muualla
* Viro 200
Campbell Bayn kansallispuisto

**Campbell Bayn kansallispuisto** on luonnonsuojelualue Intian Andamaanien ja Nikobaarien territoriossa. Siitä tuli kansallispuisto vuonna 1992, jolloin se liitettiin myös Nikobaarien biosfäärialueeseen. Puiston pinta-ala on 426 km2. Siellä kasvaa trooppista ikivihreää metsää ja puusaniaisia. Puistossa tavataan monia lintuja, rapuja ja kilpikonnia.

## Lähteet
Karnaattiset sodat

**Karnaattiset sodat** olivat sarja Britannian ja Ranskan välisiä taisteluja Etelä-Intiassa vuosina 1746–1763. Sepoyt, intialaiset sotilaat, avustivat molempia osapuolia. Seurauksena Ranska menetti siirtomaansa Intiasta ja Britannia sai alueella yksinvallan.

Karnaattiset sodat huipentuivat, kun brittijoukot löivät ranskalaiset Wandewashin taistelussa vuonna 1760 ja miehittivät Pondicherryn vuonna 1761. Pariisin rauhansopimuksessa Pondicherry palautettiin Ranskalle, mutta Ranskan sotilasjoukot poistuivat Intiasta.

Vuonna 1740 alkanut Itävallan perimyssota oli asettanut Ranskan ja Britannian vastakkaisille puolille, mikä johti ensimmäiseen karnaattiseen sotaan 1746–1748. Elokuussa 1746 ranskalaiset piirittivät Madrasin linnan ja valtasivat kaupungin. Vuoden 1748 rauhanteossa Madras palautettiin Englannin Itä-Intian kauppakomppanialle. Toinen karnaattinen sota käytiin 1749–1954. Kenraalikuvernööri Robert Cliven johdolla Britannia hyökkäsi Joseph François Dupleixin johtamia ranskalaisia joukkoja vastaan Arcotissa 1751. Kolmas karnaattinen sota käytiin 1757–1763. Sen aiheutti seitsenvuotisen sodan alkaminen Euroopassa, mikä kiristi Ranskan ja Britannian välejä.

## Katso myös

* Intian historia
* Plasseyn taistelu

## Lähteet
Ašnan

**Ašnan** tai **Ashnan** on mesopotamialainen kasvillisuuden jumalatar. Häntä palvottiin Sumerissa jo noin 3500 eaa. nimellä **Emmer**, ja hän oli Enkin tytär. Enlil ja Enki asettivat hänet viljakasvien suojelijaksi. Luomiskertomusten mukaan Ašnan ja karjan jumala Lahar oli aluksi määrätty palvelemaan Anin jälkeläisiä, Anunnaki-jumalia, mutta kun taivaalliset jumalat eivät pystyneet käyttämään heidän tuotoksiaan, luotiin ihmiset, jotka pystyivät hyödyntämään viljaa ja karjaa.

## Lähteet
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Denial/Survival

**Denial/Survival** on suomalaisen metalliyhtye Antipopen neljäs studioalbumi, joka julkaistiin 15. marraskuuta 2017. Yhtye julkaisi albumin omakustanteisesti omalla TCM Records -levymerkillä, ja toukokuussa 2018 brasilialainen Heavy Metal Rock julkaisi albumin kansainvälisesti.

Verrattuna yhtyeen kahteen edelliseen levytykseen Denial/Survival edustaa siirtymistä raskaampaan ja progressiivisempaan ilmaisuun, säilyttäen silti musiikille tyypillisen melodisuuden. Albumi on yhtyeen ensimmäinen, jonka Antipope äänitti ilman Juho Rikbergiä, joka toimi yhteen kitaristina vuosina 2005–2016.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Mikko Myllykangas – laulu, kitara, bassokitara, syntetisaattori
* Antti J. Karjalainen – kitara
* Tuska E. – rummut

## Arvostelut
* Antichrist Magazine: 
* Imperiumi: 5/10
* Metal Temple: 

## Lähteet

## Aiheesta muualla
* 
*
Lahar

**Lahar** on sumerilainen karjan jumala. Myyttien mukaan Enlil ja Enki lähettivät hänet maan päälle viljakasvien jumalattaren Ašnanin avuksi. Luomiskertomusten mukaan Lahar ja Ašnan oli aluksi määrätty palvelemaan Anin jälkeläisiä, Anunnaki-jumalia, mutta kun taivaalliset jumalat eivät pystyneet käyttämään heidän tuotoksiaan, luotiin ihmiset, jotka pystyivät hyödyntämään viljaa ja karjaa. Lahar kuvataan usein kantamassa jousta tai nuijaa ja pässi jalkojensa juuressa.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Pabilsag

**Pabilsag** tai **Pa-bil-sag** on mesopotamialainen jumala. Hän oli Isinin kaupungin suojelusjumala ja Nininsina-jumalattaren puoliso. Kaksi Larakin kaupungista peräisin olevaa tekstiä kertovat Pabilsagin matkasta Nippuriin, jossa hän antoi tuulen jumala Enlilille lahjoja. Pabilsagin lisänimi oli "villihärkä jolla on moniväriset jalat".

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Nissaba

**Nissaba** tai **Nisaba** on sumerilainen kirjoitustaidon ja viisauden jumalatar. Hän ”avaa ihmisten korvat” eli antaa heille ymmärryksen. Nissaba on ylijumala Anin tytär ja on mahdollisesti ollut alun perin kasvillisuuden tai viljan jumalatar. Nissaba on myös Unugin kaupunginjumala. Hänen symbolinsa on piirtävä kynä.

## Lähteet
* Jordan, Michael: Encyclopedia of Gods. Kyle Cathie Limited, 1992. .
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet
Aluminoni

**Aluminoni** on auriinitrikarboksyylihapon triammoniumsuola. Sitä käytetään havaitsemaan alumiini-ioneita vesiliuoksista, sillä yhdiste muodostaa punaisen kompleksin suolan Al3+-ionien kanssa.

Aluminonia käytetään myös väriaineiden muodostukseen erilaisten metalli-ionien kanssa. Väriaineet ovat punaisia jos ioni on Be<sup>2+</sup> tai Ga<sup>3+</sup>. Väriaine on tummanvioletti tai ruskeanpunertava jos ioni on Fe<sup>3+</sup>. Pigmenttien väri voi vaihtua liuoksen pH-arvon mukaan. Happamassa liuoksessa aluminoni ja Sc<sup>2+</sup> muodostavat punaisia pigmenttejä, mutta liuokset ovat värittömiä jos liuos ei ole hapan.

## Lähteet
Jerry Heller

**Gerald Elliot "Jerry" Heller** (6. lokakuuta 1940 – 2. syyskuuta 2016) oli yhdysvaltalainen musiikkimanageri ja liikemies. Hän oli West Coast rapin gangsta rap -pioneerien N.W.A:n ja Eazy-E:n manageri. Hän toi 1960- ja 1970-luvuilla Elton Johnin ja Pink Floydin näiden ensimmäisille kiertueille Pohjois-Amerikkaan. Hänen edustamiinsa artisteihin kuuluivat muiden muassa Journey, Marvin Gaye, Van Morrison, War, Eric Burdon, Crosby Stills ja Nash, Ike & Tina Turner, Creedence Clearwater Revival, Otis Redding, The Who, REO Speedwagon, Black Sabbath, Humble Pie, Styx, Grass Roots ja Standells.

Heller työskenteli 1980-luvun puolivälissä R&B:n ja hip hopin parissa edustamalla artisteja, joita olivat esimerkiksi Michel'le, World Class Wreckin 'Cru, J.J. Fad, The D.O.C., Egyptian Lover ja L.A. Dream Team. Hellerilla oli osansa West Coast rap -musiikin syntymisessä, kun hän johti Ruthless Recordsia Eazy-E:n kanssa ja löysi, rekrytoi tai manageroi artisteja kuten N.W.A, ​​The Black Eyed Peas, Above the Law, The D.O.C ja Bone Thugs-N-Harmony. Dr. Dre toi The D.O.C.:n ja Above the Law'n Ruthless Recordsille aikoinaan, ja Eazy-E toi Bone Thugs-N-Harmonyn myöhempinä vuosina.

Heller julkaisi 2006 omaelämäkerran *Ruthless: A Memoir*.

N.W.A:n tarinan kertovassa elokuvassa *[[Straight Outta Compton (elokuva)|Straight Outta Compton]]* (2015) Paul Giamatti esittää Helleriä. Heller syytti elokuvaa hänen mainettaan vahingoittavan virheellisen tiedon levittämisestä ja haastoi sen tuottajat oikeuteen kunnianloukkauksesta. 

Vuonna 2016 Heller sai autoa ajaessaan sydänkohtauksen ja ajoi kolarin. Hän kuoli 75-vuotiaana 2. syyskuuta 2016 Thousand Oaksissa Kaliforniassa.

## Lähteet
Emma Donoghue

**Emma Donoghue** (s. 24. lokakuuta 1969 Dublin, Irlanti) on irlantilais-kanadalainen kirjailija ja käsikirjoittaja. Hänen romaaninsa Hood (1995) saavutti Stonewall Book-palkinnon vuonna 1997. Donoghue on kirjoittanut Huone-romaanin, johon perustuvan elokuvan hän on käsikirjoittanut. Hän oli ehdolla vuoden 2015 Parhaan sovitetun käsikirjoituksen Oscar -palkinnolle.

## Teoksia

* *Stir Fry* (1994)
* *Hood* (1995)
* *Slammerkin* (2000)
* *Life Mask* (2004)
* *Landing* (2007)
* *The Sealed Letter* (2008)
* *Huone* (2010)
* *Frog Music* (2014)
* *The Wonder* (2016)
* *The Lotterys Plus One* (2017)

## Lähteet
Antu

**Antu** (myös **Antum** ja **Anunitu**) on  babylonialainen jumalatar, joka pohjautuu sumerien Ki-jumalattareen. Antu on taivaan jumala Anun puoliso, jolla oli tärkeä osa babylonialaisessa akitu-juhlassa.

## Lähteet
* Jordan, Michael: Encyclopedia of Gods. Kyle Cathie Limited, 1992. .
### Viitteet
Vaippaniluri

**Vaippaniluri** (*Hylurgops palliatus*) on kärsäkkäiden (*Curculionidae*) heimoon kuuluva hyönteislaji. Vaippaniluri on väriltään punertavan ruskea ja sen etuselkä on eteenpäin kapeneva, peräkuopaton kaarnakuoriainen, joka on pituudeltaan noin 2,5-3,2 mm. Vaippaniluri on kuusien ja mäntyjen tuholainen eläen niiden kuoren alla. Vaippaniluri suosii elinympäristönään kaatuneita sekä pystyyn kuolleita puita, puutavaraa, hakkuutähteitä sekä kantoja. Laji on laajasti levinnyt maailmalla ja yleinen myös Suomessa.

Vaippanilurin luontaisia saalistajia ovat ainakin: kaarnahukkien (*Corticeus*) sukuun kuuluvat isohukka (*Corticeus fraxini*) ja *[[Corticeus pini]]*, konnakuoriaisten (*Epuraea*) sukuun kuuluvat soikokonnakas (*Epuraea marseuli*) ja *[[Epuraea unicolor]]* sekä litteämäihiäinen (*Glischrochilus quadripunctatus*), hukkakartukas (*Nudobius lentus*), havusoukkotylppö (*Paromalus parallelepipedus*), havuarpitylppö (*Plegaderus vulneratus*), kaarniaisten (*Rhizophagus*) sukuun kuuluvat lattakaarniainen (*Rhizophagus depressus*) ja vähäkaarniainen (*Rhizophagus fenestralis* syn. *Rhizophagus parvulus*)  ja kämäräpihkalude (*Scoloposcelis pulchella*).

## Lähteet

## Aiheesta muualla
*Laji.fi: Vaippaniluri (''Hylurgops palliatus'')
*Metsäntutkimuslaitos (Metla): Vaippaniluri (''Hylurgops palliatus'') 
*ITIS: Hylurgops palliatus 
*University of Michigan, Animal Diversity Web (ADW): Hylurgops palliatus 
*Iowa State University, Bug Guide: Species Hylurgops palliatus
*Pherobase: Semiochemicals of Hylurgops palliatus, the Lesser spruce shoot beetle
Seija Teittinen

**Seija Teittinen** (s. 1947) on Evijärven entinen kunnanjohtaja (2007–2013). Ennen valintaansa Evijärven kunnanjohtajaksi Teittinen toimi kunnanjohtajana Ilomantsissa ja Rautavaaralla ja sekä hallintojohtajana Loimaalla.

## Lähteet
Blackbuckin kansallispuisto

**Blackbuckin kansallispuisto** on luonnonsuojelualue Intian Gujaratin osavaltiossa. Puisto perustettiin vuonna 1976. Sen pinta-ala on 34 km2. Puistossa tavataan 140 lintulajia, 14 nisäkäslajia, 95 kukkivaa kasvilajia ja monia matelijoita. Se on besoaariantiloopin tärkein suojelualue.

Puisto on suljettu monsuunikaudella kesäkuusta lokakuuhun.

## Lähteet

## Aiheesta muualla
Koulukatu (Tampere)

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "LineString",
        "coordinates": [
          [
            23.747377395629886,
            61.495703437545295
          ],
          [
            23.747602701187137,
            61.495037821956636
          ],
          [
            23.747870922088627,
            61.49422882384083
          ],
          [
            23.74830007553101,
            61.49293079874056
          ],
          [
            23.74849319458008,
            61.49223440003879
          ],
          [
            23.748922348022464,
            61.49088252277543
          ]
        ]
      }
    }
  ]
}
**Koulukatu** on pohjois-eteläsuuntainen katu Tampereen keskustassa, Kaakinmaan kaupunginosassa. Se on 1890-luvulla kaavoitettu bulevardityyppinen puistokatu, jota reunustavat lehtipuut. Koulukatu alkaa Pyynikin kirkkopuistosta ja johtaa Eteläpuistoon, Pyhäjärven läheisyyteen. Sen poikkikatuja ovat Hallituskatu, Ristikatu, Satamakatu, Tiiliruukinkatu, Pyhäjärvenkatu, Kurilankatu ja Eteläpuisto.

Koulukadulla on useita arkkitehtuurin ja kaupungin historian kannalta merkittäviä kohteita, kuten tunnettujen suunnittelijoiden piirtämiä koulu- ja oppilaitosrakennuksia. Siellä sijaitsee myös perinteikäs Koulukadun kenttä, jossa otettiin vuonna 1956 käyttöön Suomen ensimmäinen tekojäärata.  

Pirkanmaan maakuntakaavassa (2040) Tampereen Koulukatu on määritelty maakunnallisesti arvokkaaksi rakennetuksi kulttuuriympäristöksi.

## Rakennuksia
Sulkeissa on talon valmistumis- tai käyttöönottovuosi, ellei toisin mainita. 

* **Koulukatu 1 / Hallituskatu 30** : Reaalilyseo (Jac. Ahrenbergin suunnittelema koulurakennus, 1890)
* **Koulukatu 2–4 / Hallituskatu 32**: Yhteiskoulun lukio (E. A. Kranckin suunnittelema koulurakennus, 1901)
* **Koulukatu 8**: Koulukadun päiväkoti (Heikki Tiitolan suunnittelema ent. sairaalarakennus, 1904)
* **Koulukatu 9 / Satamakatu 17**: Satamakadun Trikoo (ent. tehdasrakennus, useita laajennuksia ja eri suunnittelijoita, vanhin osa 1906)
* **Koulukatu 11**: Pyynikin panimon alue (useita rakennuksia ja suunnittelijoita, 1897–1963)
* **Koulukatu 14**: Svenska samskolan (August Krookin suunnittelema koulurakennus, suunn. 1901–1902)
* **Koulukatu 16**: Heikki Tiitolan suunnittelema asuinkerrostalo (suunn. 1906)
* **Koulukatu 18**: Talouskoulu (Wivi Lönnin suunnittelema oppilaitosrakennus, 1905)
* **Koulukatu 19 / Pyhäjärvenkatu 7**: Kulkutautisairaalan alue (useita rakennuksia ja suunnittelijoita, 1892–1953)
* **Koulukatu 21 / Eteläpuisto 4**: De Gamlas Hem (Birger Federleyn suunnittelema ent. vanhainkoti, 1905)

## Kuvia

Tiedosto:Tampereen yhteiskoulun lukio.jpg|thumb|Yhteiskoulun lukio.
Tiedosto:Satamakadun trikoo Miinu Mäkelä (16532077206).jpg|Satamakadun Trikoo.
Tiedosto:Pyynikin panimo Henrik Mattjus (16558104085).jpg|Pyynikin panimo.
Tiedosto:Tampere - Koulukatu 18.jpg|Talouskoulu.
Tiedosto:Koulukadun kenttä 1.jpg|Koulukadun kenttä.


## Lähteet
O (täsmennyssivu)

**O** voi tarkoittaa ainakin seuraavia asioita:

* O, latinalaisten aakkosten 15. kirjain
* О, kyrillinen kirjain
* O, japanin kielen kirjoittamiseen käytetty kana-merkki
* Ο, omikron, kreikkalaisen kirjaimiston 15. kirjain
* *[[O (albumi)|O]]*, Damien Ricen esikoisalbumi
* *[[O (romaani)|O]]*, Miki Liukkosen romaani
* O-nimisiä henkilöitä:
** O Jong Ae (s. 1984), pohjoiskorealainen painonnostaja
** O Jin-u (1917–1995), pohjoiskorealainen poliitikko ja marsalkka
** Karen O, oik. *Karen Lee Orzolek* (s. 1978), yhdysvaltalainen muusikko.
Galathean kansallispuisto

**Galathean kansallispuisto** on luonnonsuojelualue Intian Andamaanien ja Nikobaarien territoriossa. Se on osa Suuren Nicobarin biosfäärialuetta. Puisto perustettiin 1992. Se pinta-ala on 110 km2.

Puistossa tavataan kookosrapuja.

## Lähteet
Osvald Harjo

**Osvald Harjo**, sukunimi esiintyi myös muodossa **Harju** (30. syyskuuta 1910 Pasvik, Etelä-Varanki, Finnmark – 20. huhtikuuta 1993 Oppegård, Akershusin lääni) oli ruijansuomalainen Paatsjoella asunut toisen maailmansodan aikainen vastarintamies joka paettuaan saksalaismiehittäjiä Neuvostoliittoon joutui vankileireille ja pääsi palaamaan Norjaan vasta 1955. 

Saksalaisten miehitettyä Norjan keväällä 1940 Harjo pakeni lokakuussa 1940 yhdessä satojen muiden pohjoisnorjalaisten kanssa Neuvostoliittoon. NKVD värväsi hänet mukaan Etelä-Varangin alueella tapahtuneeseen partisaanitoimintaan. Harjo joutui elokuussa 1942 Gestapon pidättämäksi ja kiduttamaksi, Hän onnistui pakenemaan vankeudesta ja siirtymään Neuvostoliiton puolelle. Täällä Harjoa syytettiin kuitenkin nyt vakoilusta saksalaisten hyväksi ja hänelle langetettiin vuonna 1944 15 vuoden leirituomio.

Harjo oli muun muassa Kargapol-leireillä Luoteis-Venäjällä ja Moskovan pohjoispuolella sijainneilla Aleksandrovin leirillä ja Dubpravlagin leirillä. Hän oli rakennustöissä ja sairastui vankeusaikanaan useita kertoja ja pysyi hengissä vain ihmeen kautta. Vuonna 1953 Harjon vaimo yritti vaikuttaa turhaan norjalaisten kommunistien kautta Neuvostoliittoon jotta Harjo vapautettaisiin.

Harjo vapautettiin Norjan pääministerin Einar Gerhardsenin Neuvostoliiton vierailun jälkeen marraskuussa 1955 ja hän pääsi palaamaan Norjaan 3. joulukuuta 1955. Harjo oli aiemmin ollut mukana kommunistien toiminnasta mutta palattuaan hän liittyi Norjan työväenpuolueeseen. Harjo toimi vapauduttuaan metallimiehenä mutta joutui jäämään leiriajan vammojensa takia eläkkeelle 1968. Norjalainen kirjailija ja työväenpuolueen poliitikko Paul Engstad toimitti Harjun vankileirimuitelmat jotka julkaistiin 1956 nimellä *Moskva kjenner ingen tårer* (suom. *Moskova ei usko kyyneliin*). Muistelmat julkaistiin seuraavana vuonna myös suomeksi käännettynä.

## Teoksia
Nimellä *Osvald Harju*:
* *Kyynelten tie* ; suom. Vilho Hokkanen. Tammi 1957

## Lähteet

## Aiheesta muualla
* Pasi Pikkupeura : Valkea meri, musta historia. Kaltio 2/2011
Mart Helme

**Mart Helme** (s. 31. lokakuuta 1949 Pärnu) on virolainen diplomaatti, poliitikko ja Viron konservatiivisen kansanpuolueen (EKRE) puheenjohtaja. Myös Helmen nykyinen vaimo Helle-Moonika Helme on EKRE:n kansanedustaja ja poika Martin Helme on ollut Viron valtiovarainministeri. Helme erosi sisäministerin tehtävästä.

## Elämä ja ura
Helme on valmistunut Tarton yliopistosta vuonna 1973 pääaineenaan historia.

Helme oli Viron kirjankustantamoiden liiton (Eesti Kirjastuste Liidu) toiminnanjohtaja ennen kuin hän meni vuonna 1994 ulkoministeriön palvelukseen. Seuraavana vuonna presidentti Lennart Meri nimitti hänet Viron Moskovan-suurlähettilääksi. Kauden päätyttyä 1999 Helmestä tuli ulkoministeriön varakansliapäällikkö ja sen jälkeen maatalousministeriön neuvonantaja. Toimiessaan opettajana ja kustannusyhtiö Kunstin johtajana Helme työskenteli samalla europarlamentaarikko Tunne Kelamin neuvonantajana.

Helme oli Viron Kansanliiton jäsen vuosina 2003–2005. Kansanliiton ja Viron isänmaallisen liikkeen yhdistyttyä vuonna 2012 Viron konservatiiviseksi kansanpuolueeksi Helme liittyi sen jäseneksi. Seuraavana vuonna hänet valittiin puolueen puheenjohtajaksi.

Riigikoguun Helme valittiin vuoden 2015 vaaleissa 6&nbsp;714 äänellä. Vuoden 2019 vaaleissa hän tuli valituksi 9&nbsp;170 äänellä.

### Kohulausuntoja
Helme oli ministerikautensa aikana jatkuvasti kohujen keskellä. Marraskuussa 2019 hän sanoi suomalaistoimittajille, että Nato on kriisissä ja että Viro valmistelee Naton rinnalle b-suunnitelmaa, minkä pääministeri ja muut virolaispoliitikot oitis tyrmäsivät. Joulukuussa 2019 hän totesi että Suomen hallituksessa istuu lukutaidottomia ja että nykyinen hallitus on vuoden 1918 punaisten kosto. 

Helmikuussa 2020 hän kutsui radiossa Suomen hallitusta "huulipunahallitukseksi"  Hänen lausuntojaan Yhdysvaltojen presidentinvaalista 2020 on paheksuttu. Helme on sanonut, että "syvä valtio" olisi sekaantunut ääntenlaskentaan. Myös hänen poikansa Martin Helme on pitänyt vaaleja "syvästi vilpillisinä". Lausuntojen saaman julkisuuden jälkeen Mart Helme erosi marraskuussa 2020 sisäministerin tehtävästä.

## Lähteet

## Aiheesta muualla
Etiopianhaarapääsky

**Etiopianhaarapääsky** (*Hirundo aethiopica*) on pääskyjen (*Hirundinidae*) heimoon kuuluva lintulaji. William Thomas Blanford kuvasi lajin vuonna 1869.

## Ulkonäkö ja koko
Laji on tummansinertävä, vatsa on vaalea. Otsassa punainen alue. Etiopianhaarapääsky on yleensä 13 senttimetrin mittainen, ja painaa 10-17 grammaa.

## Ravinto
Laji käyttää ravinnokseen kärpäsiä, mehiläisiä ja laulukaskaita.

## Lähteet

## Aiheesta muualla
*Laji.fi: Etiopianhaarapääsky (''Hirundo aethiopica'')
*ITIS: Hirundo aethiopica
Per-Olof Welin

**Per-Olof Welin** (23. huhtikuuta 1927 Turku – 24. lokakuuta 2016 Turku) oli maisema- ja miljöövalokuvaaja, joka toimi työssään vuodesta 1946 lähtien. Hän sai 20&nbsp;000 markan suuruisen Turun taidepalkinnon. Häneltä ja C. J. Gardbergilta ilmestyi muun muassa kirjat *Viipuri – kivestä rakennettu kaupunki* (1996), *Kansallispyhäkkö : Turun tuomiokirkko 1300–2000* (2000) ja *Suomen keskiaikaiset linnat* (2000). Welin palkittiin Suomen Leijonan ritarikunnan ristillä vuonna 1982.

## Lähteet
Jari Kolivaara

**Jari Henrik Kolivaara** (1964 – 1. tammikuuta 2019) oli suomalainen ammattirikollinen, jonka on sanottu olleen vuosikymmeniä osa Suomen järjestäytyneen rikollisuuden kovinta ydintä.

Jari Kolivaaran äiti on Eila Huuki, myöhemmin Kaarina Mattila (s. n. 1946), joka on tuomittu taposta 1976 ja 1979. Jari on yksi hänen viidestä lapsestaan.

Kolivaara oli tuomittu muun muassa murhasta, törkeästä raiskauksesta ja raiskauksesta sekä useista muista rikoksista. Tammikuussa 1992 hän onnistui pakenemaan Helsingin rautatieasemalla vankivaunusta mutta jäi kiinni seuraavan helmikuun alkupuolella. Kolivaara kuului pitkään pahamaineisena rikollisjärjestönä pidettyyn United Brotherhood -jengiin kunnes erosi tai erotettiin raiskaustuomion jälkeen. Raiskausten tekopaikkana oli Vantaan Pähkinärinteessä sijainnut United Brotherhood -kerhotila.

Kolivaara muistetaan erityisesti vuonna 1995 tapahtuneen Osmo ”Lusu” Ahlqvistin murhasta, josta hän sai elinkautisen vankeusrangaistuksen. Ahlqvist oli Kotkan alueen markkinoita hallitseva huumeparoni. Kolivaara ajoi aseistettuna Helsingistä Kotkaan ja ampui Ahlqvistin piittaamatta siitä, että Ahlqvistin poika oli tämän sylissä ja tämä sai myös osuman luodista. Murhan ja murhan yrityksen lisäksi Kolivaara tuomittiin samana vuonna myös paristakymmenestä muustakin rikoksesta, joihin kuului muun muassa törkeitä pahoinpitelyjä ja törkeitä huumausainerikoksia.

Elinkautisen vankeutensa aikana Kolivaara ja toinen vanki pahoinpitelivät metalliputkella ja teräaseella ulkomaalaisvangin Lounais-Suomen vankilassa maaliskuussa 2004. Turun käräjäoikeus langetti molemmille saman vuoden syyskuussa kaksi vuotta ja kuusi kuukautta vankeutta. Rangaistusta kovennettiin, koska teon motiivi katsottiin ainakin osin rasistiseksi. Helsingin hovioikeuden päätöksellä Kolivaara pääsi elinkautisesta ehdonalaiseen vapauteen vuodenvaihteessa 2010–2011.

Kolivaara löydettiin tammikuussa 2019 kuolleena Helsingin Tapulikaupungissa sijaitsevasta asunnosta, jossa hän asui. Poliisi ilmoitti tutkivansa Kolivaaran kuolemaa henkirikoksena, ja 2. maaliskuuta 2019 Helsingin käräjäoikeus vangitsi vuonna 1981 syntyneen miehen epäiltynä taposta. Ilta-Sanomien mukaan 54-vuotiaana kuolleen Kolivaaran kuolinpäiväksi on merkitty 29. joulukuuta 2018, mutta käräjäoikeuden vangitsemista koskevien tietojen mukaan kuolinpäivä oli 1. tammikuuta 2019.

Kolivaaran surmaaja, Jani Istankuru kertoi teon motiiviksi Kolivaaran häneen kohdistaneen lähentelyn. Hän kertoi myös joutuneensa 12-vuotiaana Kolivaaran seksuaalisen hyväksikäytön uhriksi. Istankuru oli surmannut Kolivaaran sähköjohdolla kuristamalla. Helsingin käräjäoikeus tuomitsi hänet Kolivaaran taposta 9,5 vuodeksi vankeuteen.

## Lähteet
Sazué

**Sazué** on Grand-Popon piirikunnan arrondissementti Monon departementissa Beninissä. Seutu sijaitsee noin 17-20 kilometriä Grand-Popon risteyksestä Carrefourista pohjoiseen.

Vuonna 2013 maaseutupaikkakunnalla oli 4 445 asukasta.

## Lähteet
Puumalan kirkonkylä

**Puumalan kirkonkylä** on taajama ja Puumalan kunnan hallinnollinen keskus. Puumalan kirkonkylän taajama-alueella asui vuoden 2018 lopussa yhteensä 1&nbsp;098 ihmistä. 

Kirkonkylän päätie on Keskustie, muita huomattavia teitä ovat Niementie ja Kenttätie. Kirkonkylässä sijaitsee Puumalan Johannes Kastajan Kirkko, Puumalan yhtenäiskoulu, Puumalan kirjasto ja Puumalan hyvinvointiasema. Kirkonkylää halkoo itä–länsi-suunnassa kantatie 62. Kirkonkylässä sijaitsee myös Puumalan satama, jossa on höyrylaiva S/S Wenno. Puumalansalmen silta sijaitsee Puumalan kirkonkylässä.

## Lähteet
Pihla Koivuniemi

**Pihla Koivuniemi** (s. 1994) on suomalainen malli ja Miss Suomi -kilpailun 2. perintöprinsessa vuodelta 2017. Koivuniemi edusti Suomea Miss International -kilpailuissa vuonna 2017 missä hän ylsi finaaliin 15 parhaan joukkoon. Koivuniemi opiskelee oikeustiedettä.

## Lähteet
Simon Jansson

**Simon Jansson** (s. 17. tammikuuta 1991 s. Björkling) on ruotsalainen jääpalloilija. Hän edustaa Ruotsin Elitserienissä pelaavaa Västerås SK:ta. 

Jansson aloitti uransa Ruotsin pääsarjassa Sandvikenissa, jossa hän siirtyi kahden kauden jälkeen Edsbyn riveihin. Kuuden Edsbyn-kauden jälkeen hän siirtyi juuri mestaruuden voittaneeseen Västeråsiin, jossa hän oli heti keväällä 2016 voittamassa mestaruutta. Jansson jatkoi sopimustaan Västeråsin kanssa kausiksi 2019 ja 2020. 

Jansson on pelannut kolmet MM-kisat ja saavuttanut niissä yhden maailmanmestaruuden (2017). Kaikkiaan Jansson on pelannut 28 maaottelua.

## Saavutukset
**Maajoukkueessa**
* 2 MM-hopeaa: 2018 ja 2019,
* MM-pronssi: 2016

**Seurajoukkueessa**
* Ruotsin mestaruus: 2016 Västeråsin riveissä,
*Maailmancupin voitto 2016 Västeråsin riveissä,

## Lähteet
*Jansson – International Bandy Database

### Viitteet
Alexander Kolyagin

**Alexander Kolyagin** (, s. 8. syyskuuta 1992 Krasnoturjinsk, Sverdlovskin alue, Venäjä) on venäläis-saksalainen hyökkääjänä pelaava jääpalloilija, joka edustaa Krasnoturjinskin Majakia. 

Kolyagin aloitti uransa Venäjän toiseksi korkeinta sarjatasoa pelaavassa Krasnoturjinskin Majakissa. Hän siirtyi kaudeksi 2012–2013 Ruotsin pääsarjaan Bollnäsin riveihin. Venäjälle palattuaan Kolyagin edusti Kemerovon Kuzbassin kakkosjoukkuetta. Hän siirtyi syksyllä 2014 Norjan pääsarjaan Høvikin riveihin, mutta palasi seuraavalla kaudella kasvattajaseuraansa Majakiin.

Kolyagin sai syksyllä 2016 Saksan passin, joten hän saattoi edustaa vuoden 2017 MM-kisoissa Saksan jääpallomaajoukkuetta. Kaikkiaan hän on pelannut kolmissa MM-kisoissa ja ollut joukkueen parhaita maalintekijöitä.

## Lähteet
* Kolyagin Bandysidan-tietokannassa 
* Kolyagin rusbandy.ru-tietokannassa 
* Kolyagin Majakin sivuilla  

### Viitteet
Luettelo Pakistanin kansallispuistoista

**Luettelo Pakistanin kansallispuistoista** sisältää 28 kansallispuistoa Pakistanissa.

* Ayubin kansallispuisto
* Broghil Valleyn kansallispuisto
* Central Karakoramin kansallispuisto
* Chinjin kansallispuisto
* Chitral Golin kansallispuisto
* Deosain kansallispuisto
* Deva Vatalan kansallispuisto
* Ghamotin kansallispuisto
* Gurezin kansallispuisto
* Hazarganji-Chiltanin kansallispuisto
* Hingolin kansallispuisto
* K2:n kansallispuisto
* Kala Chittan kansallispuisto
* Khunjerabin kansallispuisto
* Kirtharin kansallispuisto
* Lal Suhanran kansallispuisto
* Lulusar-Dudipatsarin kansallispuisto
* Machiaran kansallispuisto
* Margalla Hillsin kansallispuisto
* Murree-Kotli Sattian-Kahutan kansallispuisto
* Panjal Mastanin kansallispuisto
* Pir Lasurain kansallispuisto
* Poonch River Mahaseerin kansallispuisto
* Qurumberin kansallispuisto
* Saiful Mulukin kansallispuisto
* Shandure-Phanderin kansallispuisto
* Sheikh Buddinin kansallispuisto
* Toli Pirin kansallispuisto

## Lähteet